สวัสดีค่ะ เมื่อวันก่อนดิฉันมีเพศสัมพันธ์กับสามีแล้วรู้สึกเจ็บและแสบอวัยวะเพศมาก หลังจากนั้นสักพักก็มีน้ำไหลออกมาจากช่องคลอดเหมือนน้ำใสๆ ไม่ลื่น ไม่คัน ไม่มีกลิ่น พอแห้งจะมีลักษณะสีเหลือง รู้สึกเจ็บหน่วงด้านซ้ายของช่องคลอด อยากทราบว่าอันตรายร้ายแรงไหมคะ
สวัสดีค่ะอาการเจ็บและแสบระหว่างมีเพศสัมพันธ์เกิดได้จากหลายสาเหตุค่ะ หากมีน้ำไหลออกมาจากช่องคลอดก่อนอื่นต้องแยกก่อนค่ะว่าเป็นน้ำอสุจิหรือไม่ค่ะ หากไม่ได้เป็นน้ำอสุจิแล้วมีอาการเจ็บระหว่างมีเพศสัมพันธ์อาจเกิดได้จากสาเหตุดังนี้ค่ะ1. การติดเชื้อในอวัยวะเพศ เป็นสาเหตุที่พบบ่อย เช่น การติดเชื้อยีสต์ หรือเกิดจากโรคอุ้งเชิงกรานอักเสบ (PID)2. โรคติดต่อทางเพศสัมพันธ์ (STDs)3. ขาดน้ำหล่อลื่น เช่น หมดประจำเดือน ไม่มีอารมณ์ทางเพศ หรือเกิดจากภาวะอื่นๆ เช่น หลังคลอดบุตร หลังผ่าคลอด เป็นต้นหากอาการเจ็บไม่ทุเลาลงร่วมกับยังคงมีน้ำอื่นๆที่ไม่ใช่อสุจิหรือตกขาวตามปกติไหลออกมาจากช่องคลอด แนะนำให้ไปพบสูตินรีแพทย์ เพื่อตรวจหาสาเหตุค่ะ